Körösladány
 Városi Önkormányzat
parlagfű mentesítési Intézkedési Terve

2013.
Magyarország parlagfű tekintetében Európa legfertőzöttebb területének tekinthető. Az elmúlt 12 évben a betegek száma megkilencszereződött, hazánkban mintegy 2 millió ember érzékeny, ennek körülbelül 1/3-a súlyos allergiás és rohamosan nő az asztmás betegek száma is.
Körösladány Város Békés megyében, annak is az északi részén, a szeghalmi kistérségben fekszik. A napjainkban 4871 lakosú város egyike az ország legrégebbi településeinek Földrajzi szempontból a Körösladány területe a Tiszántúlnak ahhoz a térségéhez tartozik, amelyet Berettyó-vidéknek neveznek. Az Alföldnek is a laposabb, mélyebben fekvő, hagyományosan leginkább vízjárta területe ez.
Városunk Önkormányzata kiemelt feladatként kezeli a parlagfű elleni védekezést. A tervünk célja, hogy a fertőzött területeken ez évi parlagfű-mentesítési faladatokat hatékonyan eredményesen elvégezzük
A város bel-, és külterületére vonatkozóan térkép készült, ezen a térképen kerültek felvezetésre a parlagfűvel szennyezett területek.
Az elvégzendő munka megvalósítására tervezett személyek: 
A mentesítési feladatok elvégzésében részt vesz 1 fő közterület felügyelő és 1 fő a település üzemeltetési intézményünkből a feladatok koordinálásában. Irányításukkal 150 fő Start munkaprogramban foglalkoztatott közcélú munkás munkaköri leírásában szerepel a parlagfű irtás tevékenysége.
A program végrehajtási ütemezése: 
Az I. ütem időpontja: 2013. május 13-17.
A II. ütem időpontja: 2013. június 24-28.
A III. ütem időpontja: 2013. július 22-26.

-Első ütemben az előző évek tapasztalatai alapján fertőzött területek szemlézésén, bejelentett területek vizsgálatát foglalja magában valamint a időjárás függvényében a szükséges fizikai és mechanikai kezelések elvégzését. Létszám: 30 fő
-Második ütemben, 50 fő-vel folyamatos kaszálások és növényvédő szeres kezelések kerülnek elvégzésre. A helyi lakossággal való folyamatos kapcsolattartás és lakó környezetük ellenőrzését végezzük el. 
-Harmadik ütemben főleg ellenőrzést végzünk. Az újabban feltárt szennyezett területek is parlagfű-mentesítésre kerülnek.
Külterületek esetében a földhasználók tájékoztatás települési újság, és hangos bemondó segítségével történik meg. Az elvégzendő feladatok megismertetését hirdető táblán is megtekinthetik. Az érintetteket figyelmeztetjük a kötelezettségeik teljesítésére. 
I. ütem feladatai 
2013. május hónapban a helyi honlapon és polgármesteri hivatal hirdetőtábláján közzétesszük az Intézkedési Tervet amelyet a lakosok megismerhetnek, valamint egyéb ismeretterjesztő szóró anyagokat: ÁNTSZ, orvosi közlemények.
Felhívjuk, felkérjük a város lakosságát, hogy hathatós segítséget nyújtsanak a terv végrehajtásához, ingatlanuk előtt és belül a parlagfüvet irtsák ki, a káros pollenek terjedését akadályozzák meg a közterületek kaszálásával, illetőleg a fertőzött területeket jelezzék a Polgármesteri Hivatalhoz.
Felelős: 	Kovács Tibor, településmenedzser
Határidő: 	2013.05.31
A külterületi földdel rendelkező tulajdonosok felhívása a védekező munkálatok elvégzésére. A települési hangosbemondó rendszeren keresztül a lakosok tájékoztatása a városban folyó munkálatokról, illetve a lakosok figyelmének felhívása lakásuk, ingatlanuk előtti parlagfű irtására
 30fő közcélú munkás tervezett beosztása az önkormányzati tulajdonú területeken: 
•	Betlen tér, Garibaldi tér, Petőfi tér, Emlék tér, Rákóczi tér, 
•	Sport telep, általános iskola,Wenckheim park,
•	Újladány
•	vasútállomás környéke.
•	Dózsa Gy és Batthányi utcák
•	Csordavágás, Oncsa

Felelős: 	Varga István intézmény vezető
		Papp Gyula közterület felügyelő
Határidő:	2013.05.17.
. 					
II. ütem feladatai
A második ütem végrehajtásáról, tájékoztatás nyújtása a helyben szokásos csatornákon keresztül.
A második ütemben az első ütem utcáin és terein történik meg kaszálással a parlagfű irtás. A lakosság által időközben történt bejelentések regisztrálásra kerülnek. Természetesen ezek a területek is bejárásra kerülnek, a szükséges munkálatokat elvégezzük.
50fő közcélú munkás tervezett beosztása az önkormányzati tulajdonú területeken: 
•	Sport telep, általános iskola,Wenckheim park,
•	Duzzasztói út,
•	vasútállomás környéke.
•	Dózsa Gy és Batthányi utcák
•	Dévaványai út,
•	Temető
•	Zártkertek, belterületi dűlő utak, csapadékvíz elvezető árkok
Felelős: 	Varga István intézmény vezető
		Papp Gyula közterület felügyelő
Határidő:	2013.06.28.

III. ütem feladatai
Az első és második ütemben szereplő területek kerülnek utólagosan ellenőrzésre. Időjárás miatti utólagos parlagfű fertőzés irtásának elvégzése.
Felelős: 	Varga István intézmény vezető
		Papp Gyula közterület felügyelő
Határidő:	2013.07.26.

A közterület felügyelő fokozott figyelmet fordít  a parlagfűvel szennyezett területek felderítésére és az elmaradt parlagfű irtásra felszólítja, esetlegesen bírságolja a lakosságot.

Körösladány, 2013.04.05
Kardos Károly	Ilyés Lajos
polgármester	     jegyzö